
Μ ια ανάσα ήταν και πάει! Το πρώτο τεύχος του 
δ3$θ μοιράστηκε σε κάποιες δεκάδες λύκεια της 
Αθήνας, ταξίδεψε σε φίλους έξω απ' αυτήν, διαβάστηκε 
με νυσταγμένο βλέμμα, βρήκε χώρο πάνω στα θρανία, 
κάτω απ' τα θρανία, στα πίσω θρανία, στα θρανία 
γενικώς... 

ν έχει κάποια σημασία, το μοΐρασμά του ήταν μια 
κοπιαστική υπόθεση. Πρωινό ξύπνημα, γρήγορο 
ντύσιμο, έντυπα στην τσάντα και ντου. 150 φυλλάδια 
στο ένα λύκειο, 50 στο άλλο που είχε κατάληψη όλο και 
κάτι έγινε. Αλλά είχε την πλάκα του, (είχε και τη φάπα 
του!). Και σε τελική ανάλυση είχε και τη σημασία του. 
Οι μαθήτριες που μπήκαν στον κόπο να μας πουν δυο 
καλά λόγια (ξέρουν αυτές...)· οι κάγκουρες που έβριζαν 
τους φασίστες στη γλώσσα που καταλαβαίνουν οι 
ανώνυμοι (μέχρι στιγμής...) φίλοι που κάθησαν και μας 
έγραψαν τις φρίκες τους· τα φασιστάκια που κάναν τους 
Κινέζους - οι τσάμπα μάγκες πού κρύβονταν πίσω απ' 


την καθηγήτριά τους· τα χαρούμενα βλέμματα, οι 
στραβωμένες μούρες - όλα κομμάτια μιας κοινωνίας 
που προχωράει με τη βία, με το φόβο, με το στανιό... 
κεφτόμασταν ότι θα ταν καλό να πυκνώσουμε τα 
μοιράσματά μας· να γνωρίσουμε κι άλλο τους 
δικούς μας, να τσιτώσουμε κι άλλο τους εχθρούς μας. 
Να γίνουμε αιτία καβγάδων σε σχολικές αίθουσες και σε 
πλατείες, να μιλήσουμε με τους αλβανούς πιτσιρικάδες, 
να βριστούμε με τους ρατσιστές πιτσιρικάδες, να 
φτύσουμε την πλήξη, να αναγκάσουμε τον καθένα να 
πάρει θέση. Υπέρ της βαρβαρότητας ή εναντίον της... 

ντωμεταξύ δε γίνονται όλα αυτά μ' ένα έντυπο. Κι 
απ' την ανάποδη· το αηίίΐα 53 $θ δεν είναι το μόνο 
που κάνουμε. Αρα; Αρα, αν κάποιος και κάποια θέλει να 
μας γωρΐσει, να μας δει και να τον δούμε, δεν έχει 
παρά να στείλει ένα μέηλ - μπορεί επίσης να μας 
αφιερώσει δυο λεπτά πριν το μάθημα. Μας δίνει 
κουράγιο να συνεχΐσουμε... Τα ξαναλέμε. 

“Ήταν 16 χρόνων ρε γουρούνια”-οι πέτρες στο μπατσάδικο στα Πατήσια-”αυτές οι μέρες είναι του Αλέξη”- η 
Αλεξάνδρας λαμπδγυαλο-τούμπα τα ασφαλίτικα στον Πειραιά-μπάτσοι γουρούνια δολοφόνοι-στην Πάτρα γαύροι 
βάζελοι και αεκτζήδες μαζί στη διαδήλωση-σκυλιά φυλάτε τ’ αφεντικά σας-το καμμένο δέντρο στο Σύνταγμα-η 
αλλιώτικη Πατησίων-οι μπάτσοι ταμπουρωμένοι-οι μαθητές στο δρόμο-οι μετανάστες στο δρόμο-οι οπαδοί στο 
δρόμο-όλοι όσοι δεν είχαν φωνή μια φωνή-“δεν είμαστε εκατό δεν είμαστε διακόσιοι, είμαστε αυτοί που έχουν 
επιβιώσει”-οι φασίστες κάναν ντου στους δικούς μας στην Κομοτηνή-μερικές χιλιάδες τα σπάσαν στη Λάρισα-ο 
Δεκέμβρης του 08-ο Γενάρης του 91-οι “παλιοί”-οι “καινοΰριοι”-το μίσος στα μάτια-οι σφιγμένες γροθιές-ο 
φόβος που φεΰγει-τα γόνατα που κόβονται-ο Αλέξης-οι Αλέξηδες-να μην τον ξεχάσουμε-να μην μας ξεχάσουμε 








Γ’υνοΠΚολόγοΓ 

τα δεύτερα αφεντικά μοβ. 

ΕΝΑ ΦΑΙΝΟΜΕΝΟ που αξίζει να προσέξουμε τα τελευταία χρόνια 
είναι το εξής: ότι όλο και περισσότερες περιοχές τπς κοινωνικής μας 
ζωής υπάγονται στον έλεγχο και τπν εξουσία των γιατρών. Γύρω 
λοιπόν από το σεξ, το φαγητό, την εφηβεία και τη γήρανση, τη σχέση 
με το σώμα μας και τη σχέση μας με άλλους, μια μεγάλη μερίδα 
ειδικών και επιστημόνων κάνει μελέτες, αξιολογεί και ιεραρχεί με 
όρους υγείας και ασθένειας, απόδοσης και ποιότητας, κοινωνικές 
συνήθειες και καταστάσεις. Δεν είναι δύσκολο να φανταστούμε ότι 
στόχος δεν είναι η "βελτίωση της υγείας" αλλά κυρίως δύο 
άλλα πράγματα: ο έλεγχος και η εκμετάλλευση 

ΝΑ ΕΝΑ ΠΑΡΑΔΕΙΓΜΑ όπου συμβαίνει μια τέτοια εκμετάλλευση: τα ι 

γυναικεία σώματα. Η περίοδος των γυναικών, π εσωτερικότητα των 
γεννητικών τους οργάνων, η ικανότητα αναπαραγωγής θεωρήθηκαν 
προνομιακό πεδίο για την κατασκευή της ιδέας ότι το γυναικείο σώμα 
είναι "προβληματικό" και οφείλει άρα να τίθεται συνεχώς υπό ιατρική 
παρακολούθηση. Αρκεί να σκεφτούμε την πληθώρα των εμβολίων και 
των ορμονικών εξετάσεων στα οποία καλούνται να πειθαρχηθούν από 
πολύ νεαρή ηλικία οι γυναίκες. Τις τόσες και τόσες επισκέψεις σε 
γυναικολόγους για "προληπτικούς" λόγους, δίχως να υπάρχει κανένα 
πρόβλημα. 

ΔΕΝ ΕΝΝΟΟΥΜΕ ΦΥΣΙΚΑ ότι η ιατρική δεν έχει τίποτα να προσφέρει 
στις γυναίκες σε επίπεδο θεραπείας. Αλλά ότι όλο αυτό το πλέγμα 
από εξετάσεις και ιατρικά τεστ στοχεύει αλλού, βαθύτερα: στην 
αποξένωση των γυναικών από τα σώματά τους, στην επιβολή φοβιών 
για το καθετί (το σεξ, την περίοδο κ.α.)· στην εγκαθίδρυση, τέλος, μιας 
σχέσης εξάρτησης από τους γιατρούς, γεγονός που γεννάει 
κέρδη τόσο γι' αυτούς όσο και για τις φαρμακοβιομηχανίες. 

ΜΕ ΑΥΤΟΥΣ ΤΟΥΣ ΤΡΟΠΟΥΣ όμως τα σώματα των γυναικών 
υποτιμώνται. Και μαζί τους και οι ίδιες οι γυναίκες. Η ιατρική σήμερα, 
μέσα και από τις νέες τεχνολογίες που έχει στη διάθεσή της, έχει 
βαθιά σχέση με αυτή την υποτίμηση. 

ΚαΛό ζο ηϋιοβουίία&ΐΑΛ αζη ίανζορίνη 
<*/?/?« /α&ζλ ηέωζεί ηοϋύ δΐιοζόυίι... 


Επειδή διάφοροι θα πάτε Πενταήμερη εκεί, σας το λέμε από 
τώρα για να έχετε το νου σας: στη Σαντορίνη υπάρχει αναγνωρισμέ- 
νη-απ'-το-κράτος κοινότητα κανιβάλων!!! Μη φανταστείτε βέβαια τί¬ 
ποτα ανθρωπόμορφα ζόμπι που τρώνε μυαλά αχνιστά... κάθε άλλο. 
Μιλάμε για τον αφρό της ντόπιας κοινωνίας: αθλητικούς παράγοντες, 
παπάδες, διοικητικούς υπαλλήλους κάθε βαθμίδας αλλά και απλό κα¬ 
θημερινό κόσμο που αν είχε γεννηθεί κάποιες δεκαετίες πίσω θα 
στελέχωνε επάξια το ναζιστικό κόμμα. Πιο συγκεκριμένα: 

Στις αρχές του περασμένου Οκτώβρη και κατά τη διάρκεια αθλητι¬ 
κού αγώνα στην περιοχή Εμπορείο, έλληνες νεολαίοι χτύπησαν παιδί 
μικρότερης ηλικίας απ' την Αλβανία. Λίγες μέρες αργότερα, συγγενείς 
του παιδιού ανταπάντησαν χτυπώντας τους ΙΔΙΟΥΣ νέους που είχαν 
δημιουργήσει αρχικά το πρόβλημα. Αν μπορούσε να αφήσει στην ά¬ 
κρη για μια στιγμή τον παράγοντα της εθνικότητας, η νοοοτροπία του 
μέσου έλληνα θα έλεγε σε αυτό το σημείο πως "καλά τους κάνανε για 
να μάθουν να μη σηκώνουν χέρι". Το πρόβλημα ωστόσο είναι πως η 
φασιστική νοοτροπία του μέσου έλληνα, βλέπει "θύματα" μόνο ανά¬ 
μεσα στους έλληνες και "εγκληματίες" οπουδήποτε αλλού. Πιο απλά: 
"να βαράμε μπορούμε... να μας βαράνε ποτέ"! 


Σαν επιβεβαίωση της αντίληψης αυτής, 70 ελληναράδες μαζεύτη¬ 
καν αμέσως μετά το γεγονός στη πλατεία της περιοχής κάνοντας έ¬ 
λεγχο χαρτιών στους περαστικούς (!) και ξυλοκοπώντας αδιακρίτως 
όποιον Αλβανό περνούσε απ' το σημείο. Για τις επόμενες 15 μέρες 
οι μετανάστες έζησαν κάτω από καθεστώς τρομοκρατίας με του έλ¬ 
ληνες νοικοκυραίους να απειλούν πως δε θα αφήσουν τα παιδιά των 
πρώτων να ξαναπατήσουν στο σχολείο και του ίδιους στις δουλειές 
τους, πάντα φυσικά με την ανοχή των μπάτσων. Ωστόσο, το πράγ¬ 
μα δε τέλειωσε εκεί. Στ' απόνερα του οχετού που ξέρασαν οι κά¬ 
τοικοι του Εμπορείου, ομάδα ελληνόψυχων νοσταλγών του Χίτλερ 
στην περιοχή Καμάρι, ακύρωσε τη παρέλαση της 28ης απειλώντας 
με "επεισόδια" σε περίπτωση που δινόταν η σημαία στον Αλβανό 
μαθητή που προοριζόταν γι' αυτήν. Οι μπάτσοι που είχαν ειδοποι¬ 
ηθεί για τις απειλές αδιαφόρησαν επιδεικτικά, το ίδιο και οι ντόπιοι 
νοικοκυραίοι που αν και πατριώτες προτίμησαν να μη γίνει καθόλου 
η παρέλαση απ’ το να έχει Αλβανό μπροστάρη... 

ΓΓ αυτό σας λέμε: καλό το ηλιοβασίλεμα στη Σαντορίνη... αλλά 
μετά πέφτει πολύ σκοτάδι. 

επέτειος της δολοφόνίας του Αλέξη. Το μάθατε 
ότι πολλά σχολεία διοργανώνουν εκδρομές για 
να μην είμαστε εδώ; 


Γοι~£6(3ΐ}ουίίΐ: Και τι δηλαδή, να μην πάμε εκ¬ 
δρομή; Αφού είναι τώρα ή ποτέ! 

ΚβπΐθΓηΙ>βΓ_6_12: Ε βέβαια, μη θίξουμε την εκ¬ 
δρομή! Τεσπά, εγώ δεν θέλω να πω για την εκ¬ 
δρομή, όποιος θέλει κι έχει και λεφτά ας πάει. 
Και όσοι μένουν άλλωστε τι θυμούνται; Εγώ έχω 
τελειώσει το σχολείο δυο χρόνια και ξέρω: το 
μόνο που θυμόμαστε είναι που είχαμε πάει στο 
τμήμα στα Πατήσια και πετούσαμε νεράντζια. 

Το_πβΓ£ΐηίζϊ_βϊηΗΪ_ίΜθ5_5θυ: Και τι να θυμό¬ 
μαστε δηλαδή; Τις ρίζες του τριωνύμου; 

ΚβπιεΓηΙ>βΓ_6_12: Όχι ρε παιδί μου... αλλά πά¬ 
ντα υπάρχουν παραπάνω πράγματα να θυμάσαι. 
Και τότε που σκότωσε ο μπάτσος τον Αλέξη, ή¬ 
δη υπήρχαν πράγματα που έπρεπε να θυμόμα¬ 
στε κι εμείς δεν τα θυμόμασταν. 

Το_ηεΓ3ηίζϊ_6ΪΠΗΪ_ίΜθ5_5θυ: Όπως; 

ΚεπιεΓηΙ)ει·_6_ 12: Όπως ότι ο μπάτσος που 
πυροβόλησε τον Αλέξη δεν ξεπήδησε από το 
πουθενά. Όλοι οι μπάτσοι είχαν προπονηθεί κα¬ 
λά για χρόνια πάνω στους μετανάστες που έπε¬ 
φταν στα χέρια τους και είχαν μάθει ότι η βία 
τους, ακόμη και αναίτια, δεν είχε συνέπειες. Ό¬ 



ταν λοιπόν πήγε ο άλλος και πυροβόλησε έναν 
Έλληνά, μπορούσαμε, αν θέλαμε, να καταλάβου¬ 
με ότι υπάρχει μία σύνδεση ανάμεσα σε αυτά 
που παθαίνουμε “εμείς” και σε αυτά που παθαί¬ 
νουν “οι άλλοι” τόσο καιρό. Ότι την ανοχή μας 
στη μια και την άλλη μαλακία τη δίνουμε λίγη λί¬ 
γη, αλλά μετά μαζεύεται και γίνεται βουνό. Και 
πέφτει και μας πλακώνει. 


ΐοΓξβίαΙϊουϋί: Ωραία η ποίηση! Στη Σαντορίνη 
κάνα καλό μπαρ ξέρετε; 


ΤΪΓ3παΙ)Ιυ65: Της κακιάς ώρας η ποίηση! Εγώ λέ¬ 
ω ζήτω η πραγματικότητα! Και κοίτα να δεις την 
πραγματικότητα: οι Έλληνες χρόνια τώρα ανέχο¬ 
νταν να παίρνουν οι ξένοι μικρότερους μισθούς 
και να τους κυνηγάνε οι μπάτσοι. Έτσι! επειδή 
“δεν έχουν χαρτιά” οι ξένοι, σα να λέμε “επειδή 
έχουν αθηναϊκές πινακίδες”. Ε, τώρα που έρχεται 
ο κύριος κράτος και λέει στους Έλληνες “ώρα να 
παίρνετε και σεις μικρότερους μισθούς” θα μπο¬ 
ρούσαν οι Έλληνες να σκεφτούν μήπως η αιτία 
για αυτή την ήττα είναι ακριβώς η αδιαφορία 
τους -για να μην πω η χαρά τους- όταν έβλεπαν 
μπρος τους την καταδίωξη “των ξένων”. 


ΚβπιβΓηΐ50Γ_6_ 12: Α μπράβο! Και το επόμενο 
βήμα, αν δεχτούμε πως ό,τι ανεχόμαστε για 
“τους άλλους” έπειτα από λίγο το τρώμε στη μά- 
πα “εμείς", είναι σε λίγο να μας πυροβολάνε κι ε¬ 
μάς οι μπάτσοι όπως τους ξένους! 






ίοι·§ε£3δουΐί£: Μάλιστα... από την ποίη¬ 
ση στην επιστημονική φαντασία! 

ΤΪΓ3Π3ΐ)Ιυ65: Μα όχι! Σου φαίνεται επι¬ 
στημονική φαντασία, γιατί δεν θυμάσαι 
εκείνα που πρέπει να θυμάσαι! θυμάσαι 
για παράδειγμα τι έγινε αμέσως μετά τις 
ταραχές του 2008 για τη δολοφονία του 
Αλέξη; Εγώ θυμάμαι: Μέσα σε λίγες μέ¬ 
ρες από τότε που τέλειωσαν οι καταλή¬ 
ψεις, οι χειρότεροι απ' τους καθηγητές 
έριξαν σύνολο εκατό μέρες αποβολή σε 
διάφορους “ταραχοποιούς” μαθητές 
που τους την είχαν σπάσει τις προηγού¬ 
μενες ημέρες. Και δεύτερον, ποιος άρ¬ 
χισε να κυκλοφορεί στα σχολεία για να 
μαζέψει ονόματα ταραξιών; Η αστυνο¬ 
μία αυτοπροσώπως! Η πλάκα είναι που 
βρέθηκαν και καθηγητές να δίνουν ονό¬ 
ματα. Ε, δε βάζουν και στολή να τελειώ¬ 
νουμε; Η τουλάχιστον κουκούλα... 

ΚβπιβΓηΙϊ 0 Γ_ 6 _ 12: Και κάπως έτσι φτά¬ 
σαμε φέτος, μόλις τόλμησαν οι πρώτοι 
να κάνουν κατάληψη στο σχολείο τους, 
αμέσως να εμφανιστεί η αστυνομία και 
να ρωτάει γονείς και καθηγητές “ποιοι 
πρωτοστατούν”. Ξέρετε, το ίδιο το υ¬ 
πουργείο παιδείας έστειλε εντολή 
στους διευθυντές να “πληροφορούν α¬ 


μέσως την αστυνομία σε περίπτωση κα¬ 
τάληψης”. Και η αστυνομία πήρε εντολή 
“να ερευνά κάθε κατάληψη”. Αποτέλε¬ 
σμα να καλούν οι μπάτσοι τους καθηγη¬ 
τές στο τμήμα για να ρουφιανέψουν 
“τους αρχηγούς της κατάληψης”! Κι άμα 
δεν το πιστεύετε, νάτο: 
άττρ://νννννν.θηβτ.§Γ/?ί=ηβνν$.θΙ.ϊΓτίοΙβ&ίά 
=213345 

ΐοΐ"§6£3ΐ)ουΐί£: Καλά ρε ψυχάκηδες, με 
τον Αλέξη και την επέτειο τι σχέση έ¬ 
χουν όλα αυτά; 

ΤΪΓ3Π3ΐ}Ιυ65: Έχουν και παραέχουν! 
Γιατί αυτά είναι ακριβώς που θέλουν να 
ξεχάσουμε. Το επεισόδιο με τη δολο¬ 
φονία του Αλέξη ήταν μια χαρά για να 
καταλάβουμε όλοι την αστυνομία σαν 
μηχανισμό κρατικής οργανωμένης βίας. 
Και εγώ σου το λέω ότι τώρα που το 
κράτος έχει επιλέξει να διαλύσει ένα 
σωρό θεσμούς, όπως τα νοσοκομεία και 
το εκπαιδευτικό σύστημα, αυτή η λει¬ 
τουργία -η οργανωμένη βία- θα είναι η 
πλευρά του κράτους που θα βλέπουμε 
όλο και περισσότερο. Με το ένα χέρι 
διαλύονται τα σχολεία, με το άλλο έρ¬ 
χονται οι μπάτσοι και οι συνεργάτες 
τους να μαζέψουν τους διαμαρτυρόμε-Ι 


νους. ΓΓ αυτό δεν θέλουν να θυμόμαστε 
την δολοφονία του Αλέξη. Γιατί δείχνει 
μέχρι που μπορούν να φτάσουν “κατά 
λάθος”. Άρα μας βοηθάει να καταλά¬ 
βουμε που μπορεί να φτάσουν επίτη¬ 
δες. 

Ερώτηση: Ο μητροπολίτης Κέρκυρας Μεθόδιος Κοντοστάνος σε στιγμές χαλάρωσης εντός του κάλαθου γερμανικής 
μοτοσυκλέτας, κατά τη διάρκεια της κατοχής. Ποιο μήνυμα θέλει να μας μεταδώσει η φωτογραφία; 


α) Ότι η Εκκλησία της Ελλάδος (ΕτΕ) ουδέποτε δίστασε να υιοθετήσει τις τεχνολογικές καινοτομίες κάθε εποχής, όπως τα 
μπλογκς, τα σκουλαρίκια και οι μοτοσικλέτες, πάντα σε μια προσπάθεια να φέρει τον Χριστόν κοντότερα εις την νεολαίαν, εν 
προκειμένω την γερμανικήν νεολαίαν, 
β) Ότι στην κατοχή δεν περνούσαν όλοι εντελώς χάλια. 

γ) Ότι στην Κέρκυρα το αντιστασιακό κίνημα ήταν τόσο προχωρημένο που έβαζε τους Γερμανούς να πηγαίνουν τους παπάδες 
στις δουλειές τους. 

δ) Ότι η εικόνα του Άγιου Βασίλη με το έλκηθρο και τους τάρανδους χρειάζεται ενδεχομένως εκσυγχρονισμό. 


Απάντηση: Εεεε... Το θέμα “η ελληνική εκκλησία στην κατοχή” είναι κάπως... συσκοτισμένο, επειδή αμέσως μετά η εκκλησία 
κέρδισε τον εμφύλιο μαζί με τους φίλους της και από τότε λέει ό,τι της γουστέρνει. 0 φιλομαθής αντιφασίστας που επιθυμεί να 
μάθει περισσότερα, μπορεί να ξεκινήσει απευθύνοντας αθώες ερωτήσεις προς τον καθηγητή της ιστορίας. Για παράδειγμα τι 
απέγιναν οι Εβραίοι της Κέρκυρας το 1943 και τι έκανε ο κύριος Κοντοστάνος γι’ αυτό, είναι μια καλή αρχή. 

Αν βέβαια ο καθηγητής της ιστορίας αντιμετωπίσει την φιλομάθειά σας εχθρικά, συνεχίστε μόνοι σας! 






Οι καταλήψεις δεν είναι φθινοπωρινό έθιμο. 

Είναι ένα εργαλείο μάχης, ένα απότομο μπλοκάρισμα 
της σχολικής μηχανής και της μονοτονίας της.Έτσι και 
μόνο έτσι, το κατειλημμένο σχολείο έχει ελπίδα να κο¬ 
ντράρει το εκπαιδευτικό σύστημα - έτσι και μόνο έτσι 
μπορεί να χτίσει έναν ικανό αντίπαλο του. 

Σκεφτείτε το και σεις. Μία κλειδωμένη πόρτα δεν εί¬ 
ναι στ' αλήθεια δύσκολη υπόθεση. Αγοράζεις ένα λουκέ- 
το κι αυτό είναι όλο. Αλλά το λουκέτο κλειδώνει μόνο το 
χώρο - ο ρημαγμένος χρόνος μας παραμένει απελπιστι¬ 
κά ξεκλείδωτος. Και ξεσκίζεται απ' τον κάθε επιτήδειο. 

Θα ήταν πράγματι σοκαριστικό, μαζί με την κατάληψη 
του σχολικού χώρου, να έκανε κανείς κατάληψη και του 
κλεμμένου μας χρόνου. Χαμός! Οι φροντιστηριάδες δε 
θα ξέραν που να ακριβοπουλήσουν τις "γνώσεις τους"· 
οι ιντερνετάδες δε θα βρισκαν μυαλά για να κάψουν με 
"τη διασκέδασή τους"· οι γονείς δε θα χαν ακροατήριο 
να πρήξουν με τα κυρήγματά τους. Σκέτη κόλαση. 

Η μέρα αυτή αργεί πολύ ακόμα, και είναι λογικό. Οι κα¬ 
ταλήψεις έτσι όπως τις κάναμε (αλλά έτσι όπως βλέπου¬ 
με να γίνονται και σήμερα) ήταν το ίδιο βαρετές με τα 
μαθήματα. Δεν έφταιγαν βέβαια οι καταλήψεις γί αυτό, 
αλλά οι καταλήψιες που δεν ξέραμε τι να κάνουμε, ε¬ 
κτός απ' το να σαπίζουμε. Κανείς μας δεν καταλάβαινε 
ότι είχαμε ξεμάθει να μιλάμε σε κοινή γλώσσα με το δι¬ 
πλανό μας, ότι είχαμε ξεμάθει να σκεφτόμαστε έξω απ' 
τους κανόνες του σχολικού χρόνου, ότι σε τελική ανάλυ¬ 
ση ήμασταν παιδιά της κατανάλωσης. Δηλαδή ανίκανοι 
να οργανωθούμε με τρόπο που να έχει νόημα... 

Να κάτι που θα χε αξία στο σήμερα: ένα κατειλημμένο 
σχολείο με αντεστραμμένες λειτουργίες. Ενάντια στη 
γνώση για το σύστημα, ενάντια στο νεκρό χρόνο, ενά¬ 
ντια στη διανοητική και συναισθηματική αποβλάκωση. 

Όνειρα σίγουρα... Αλλά απ' αυτά που μας αξίζουν! 

Γ Ινικά, οι βραδινές έξοδοι 
για γράψιμο συνθημάτων 
είναι ίσως ο πιο ευχάρι¬ 
στος τρόπος προπαγάν¬ 
δας. Όχι ότι δεν λατρεύω το 
στραβομουτσούνιασμα κάποιου 
που πετάει την προκήρυξη που 
του μοιράζω ή τις αξιαγάπητες 
κράμπες στο σώμα μετά από μια 
αφισοκόλληση ωρών. Αλλά πώς 
να το κάνουμε, μια αδυναμία στα 
σπρέι την έχω. 

Αφού γράψουμε συχνά καταλή¬ 
γουμε για μπύρες σε καμιά πλα¬ 
τεία, συζητώντας για το πόσο πο¬ 
λύ συγκλονίσαμε τις γειτονιές για 
ένα ακόμα βράδυ! Στα αρνητικά 
πάνε το ψοφόκρυο που τρώμε 
και το τρίψιμο για να καθαρίσουν 



Είναι και ορισμένες εξόδους που δεν τις ξεχνάς 
εύκολα, επειδή συμβαίνουν διάφορα σκηνικά. 

Ας πούμε εκείνο το βράδυ, είχαμε βγει στο Γα¬ 
λάτσι μια εποχούμενη τετράδα και η μεγάλη 
(συγκριτικά με άλλες φορές) συχνότητα που 
συναντούσαμε μπλε φάρους, μας είχε κάνει ι¬ 
διαίτερα προσεκτικούς. Φτάνουμε στα λύκεια, 
και εκεί που γράφουμε πετάγεται ο σύντρο¬ 
φος: “Ρε μαλάκα, αυτοί οι ήχοι δεν μοιάζουν με 
ασύρματους μπάτσων”; Πίσω απ’ το σχολείο, 
σε μια αλάνα, άραζαν τέσσερα χοιρινά απ’ αυ¬ 
τά με τις μηχανές και εκείνη τη στιγμή επειδή 
μας είχαν πάρει μυρωδιά, ετοιμάζονταν για τα 
περαιτέρω. Η διαφυγή μας επετεύχθη κάνο¬ 
ντας σφήνες με 60 στον κεντρικό, γλυτώνοντας 
από μία μάλλον άβολη κατάσταση. 










Άλλη φορά, προεκλογική περίοδος ήτανε και 
είχαμε υπ’ όψιν διάφορα περίπτερα που η 
σκατόφατσα του γνωστού αρχηγού του ΛΑΟΣ 
στόλιζε τις οροφές τους. Θέλοντας να 
συμβάλουμε αποφασιστικά στη διακόσμηση, 
πήραμε σβάρνα τις περιοχές κουβαλώντας 
και κάτι μαύρες μπογιές. Τρέξιμο αυτή τη 
φορά δεν είχε, είχε όμως μερικούς ωραίους 
διαλόγους με διάφορα κοινωνικά μηνύματα. 
Η αφρικανή στα Πατήσια αναρωτιόταν γιατί το 
κάνουμε αυτό και στην εξήγηση: 
“καλλωπίζουμε τη μούρη του αρχηγού του 
κόμματος των ρατσιστών, από αυτούς που 
δεν γουστάρουν τους ξένους”, απαντάει: “μα 
κανείς δεν γουστάρει τους ξένους”, (αυτό 
περί απουσίας του ελληνικού ρατσισμού). Απ’ 
την άλλη, ο περίπτερός στη Φιλαδέλφεια, σε 
μια πράξη αλληλεγγύης στον απέναντι 
περίπτερά (που είχε κλειστό το περίπτερο), 
αρχίζει να παρεμβαίνει δυναμικά: “-Γιατί 
λερώνετε ρε κωλόπαιδα; -Άντε γαμήσου ρε... 
- Εσύ γαμιέσαι..”. (αυτό δεν ξέρω τι κοινωνικό 
μήνυμα περιλαμβάνει, ίσως ότι οι 
περιπτεράδες είναι ρουφιάνοι). 



Πάντως μια άλλη περίπτερού στα Πατήσια, την 
επομένη, έδειχνε πιο ανήσυχη από το συνάδελφο: 
“Δεν θέλω τίποτα μπλεξίματα, επειδή με πληρώσανε 
τα έβαλα”. 

Το να αλωνίζεις τα βράδια στα στενά των γειτονιών, 
εκτός από ευχάριστος τρόπος προπαγάνδας, έχει να 
σου μάθει και διάφορα, τα οποία αγνοείς απ’ την 
ασφάλεια του σπιτιού σου. Οι μπάτσοι να σε 
προσπερνάνε κάθε τρεις και λίγο (θυμίζοντας ότι ο 
φασισμός δεν αφορά μόνο μερικούς ξυρισμένους 
νοσταλγούς του χίτλερ), να τσακώνεσαι με τους 
ιδιοκτήτες, οι μετανάστες να σε βλέπουν ως κάτι 
διαφορετικό από το πλήθος των ρατσιστών και τα 
μικρά φασιστάκια να ξενερώνουν που δεν τους 
αφήνουμε σύνθημα για σύνθημα απείραχτο (και αν 
τους πετύχουμε θα έχουν πιο σοβαρούς λόγους να 
ξενερώσουν...). Αυτή είναι η ομορφιά των δρόμων 
και δεν πρόκειται να τους αφήσουμε για κανένα 
λόγο. Γιατί στους δρόμους μας δε χωράνε 
καθάρματα... 

